Κανονισμός (ΕΚ) αριθ. 839/2004 της Επιτροπής

της 28ης Απριλίου 2004

για τον καθορισμό των συντελεστών προσαρμογήςπου θα εφαρμοστούν στις προσωρινές ποσότητες αναφοράς των παραδοσιακών εμπορευομένων και στις προσωρινές χορηγήσεις μεριδίου των μη παραδοσιακών εμπορευομένων στο πλαίσιο της πρόσθετης ποσότητας για την έκδοση πιστοποιητικών εισαγωγής μπανανών τον Μάιο 2004

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 838/2004 της Επιτροπής, της 28 Απριλίου 2004, σχετικά με τα μεταβατικά μέτρα για την εισαγωγή μπανανών στην Κοινότητα λόγω της προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας(1), και ιδίως το άρθρο 6 παράγραφος 2 και το άρθρο 7 παράγραφος 2,

Εκτιμώντας τα ακόλουθα:

(1) Ο κανονισμός (ΕΚ) αριθ. 838/2004 καθόρισε σε 87000 τόνους τη διαθέσιμη ποσότητα για την έκδοση πιστοποιητικών τον Μάιο 2004, για την εισαγωγή μπανανών στα κράτη μέλη, μέχρι 72210 τόνων για τους παραδοσιακούς εμπορευομένους και μέχρι 14790 τόνους για τους μη παραδοσιακούς εμπορευομένους. Για να τηρηθεί η ποσότητα αυτή, και συναρτήσει των ανακοινώσεων που πραγματοποιήθηκαν από τις εθνικές υπηρεσίες, τα άρθρα 6 παράγραφος 2 και 7 παράγραφος 2, του προαναφερθέντος κανονισμού προβλέπουν τον καθορισμό συντελεστών προσαρμογής που εφαρμοστούν, κατά περίπτωση, στην προσωρινή ειδική ποσότητα αναφοράς των παραδοσιακών εμπορευομένων και στην αίτηση ειδικής χορήγησης μεριδίου των μη παραδοσιακών εμπορευομένων.

(2) Σύμφωνα με τις ανακοινώσεις που πραγματοποιήθηκαν από τις εθνικές υπηρεσίες, το συνολικό ποσό των προσωρινών ειδικών ποσοτήτων αναφοράς των παραδοσιακών εμπορευομένων ανέρχεται σε 574641,501 τόνους· το συνολικό ποσό των αιτήσεων ειδικής χορήγησης μεριδίου των μη παραδοσιακών εμπορευομένων ανέρχεται σε 203401,506 τόνους.

(3) Πρέπει συνεπώς, να καθοριστούν οι συντελεστές προσαρμογής που θα εφαρμοστούν στον καθορισμό των ποσοτήτων που μπορούν να αποτελέσουν αντικείμενο αιτήσεων χορηγήσεως πιστοποιητικών εισαγωγής για τις αιτήσεις που υποβλήθηκαν στις αρχές του Μαΐου, για τους παραδοσιακούς εμπορευομένους και για τους μη παραδοσιακούς εμπορευομένους.

(4) Προκειμένου οι εμπορευόμενοι να μπορέσουν να υποβάλλουν τις αιτήσεις πιστοποιητικών στις αρχές του Μαΐου 2004, πρέπει να αρχίσουν να ισχύουν αμέσως οι διατάξεις του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο πλαίσιο της διαθέσιμης ποσότητας για την έκδοση πιστοποιητικών εισαγωγής για τον Μάιο 2004, για την εισαγωγή μπανανών στα νέα κράτη μέλη, που καθορίστηκε στο άρθρο 5 του κανονισμού (ΕΚ) αριθ. 838/2004,

α) ο συντελεστής προσαρμογής που θα εφαρμοστεί στην προσωρινή ειδική ποσότητα αναφοράς κάθε παραδοσιακού εμπορευομένου, που αναφέρεται στο άρθρο 6 παράγραφος 2 του προαναφερθέντος κανονισμού είναι 0,67019·

β) ο συντελεστής προσαρμογής που θα εφαρμοστεί στην αίτηση ειδικής χορήγησης μεριδίου κάθε μη παραδοσιακού εμπορευομένου, που αναφέρεται στο άρθρο 7 παράγραφος 2 είναι 0,25073.

Άρθρο 2

Ο παρών κανονισμός αρχίζει να ισχύει στις 1 Μαΐου 2004.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Απριλίου 2004.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 127 της 29.4.2004, σ. 52.